Ապրահամ Լինքըլն

Ապրահամ Լինքըլն (), Միացեալ Նահանգներու 16րդ նախագահն է, ամերիկեան ստրուկներու ազատարարը. կը համարուի ԱՄՆ-ի ժողովուրդի ազգային հերոս։

 Կենսագրութիւն 
Ապրահամ Լինքըլն ծնած է 12 Փետրուար, 1809-ին: Աղքատ գիւղացիի մը զաւակն է։ Մանուկ տարիքէն ֆիզիքական ծանր աշխատանքներու ենթարկուած է, ծնողքին նիւթական ծանր վիճակին պատճառով: Ընդամէնը միայն մէկ տարի դպրոց յաճախած է, սակայն ինքնաշխատութեամբ հասած է իրաւաբանութեան։

Իր նախագահութեան շրջանին, շատ պայքարներու հանդիպեցաւ քաղաքացիական պատերազմի ամբողջ ընթացքին։ Ան միշտ կը փորձէր պահել խօսքի ազատութիւնը։
մինի|ձախից|240px|Նախագահ դարձած Ապրահամ Լինքըլնի փորագրանկարը
Ապրեցաւ երկկուսակցական համակարգի ճգնաժամային վիճակներ։ Բոլոր պայքարներու ընթացքին միակ նպատակը եղաւ միութեան պահպանումը։ Յաճախ արտայայտած էր իր անձնական ցանկութիւնը, որ բոլոր մարդիկ ամէնուրեք պէտք է ազատ ապրին։

 Ստրուկներու Ազատագրումը 
Ապրահամ Լինքըլն 1862, Դեկտեմբեր 30-ին ստորագրեց «ստրուկներու» ազատագրման հռչակագիրը, ԱՄՆ-ի դէմ ապստամբած սեւամորթներուն յայտարարելով «Այժմ եւ Ըմդմիշտ Ազատ»: Եւ այսպիսով, ամերիկեան սահմանադրութեան 13-րդ փոփոխութիւնը դարձաւ, որով վերացաւ ստրուկութիւնը ԱՄՆ-ի մէջ։

 Լինքըլնի Սպաննութիւնը 
մինի|ձախից|240px|Ֆորտի թատրոնը, ուր կրակեցին Ապրահամ Լինքըլնի գլուխին
Քաղաքացիական պատերազմը աւարտեցաւ 1865, Ապրիլ 9-ին:

1865, Ապրիլ 14-ին, «Իմ Ամերիկացի Զարմիկը» ներկայացումին ժամանակ, Լինքըլն ներկայ էր թատրոնին։ Ներկայացումի ընթացքին, դերասան՝ Ճօն Ուիլքս Պուս  թափանցեց նախագահական օթեակ եւ կրակեց Լինքըլնի գլուխին։ Եւ յաջորդ առաւօտեան, Ապրահամ Լինքըլն մահացաւ։

Միլիոնաւոր ամերիկացիներ՝ սեւամորթ, թէ սպիտակամորթ, եկան յարգանքի վերջին տուրքը տալու իրենց նախագահին, յուղարկաւորութեան գնացքի՝ Ուաշինկթընէն Սփրինկֆիլտ մեկնելու ճանապարհին։

 Ծանօթագրութիւններ 

Ստորոգութիւն:12 Փետրուարի ծնունդներ